વિદ્યાર્થીને બોર્ડની પરીક્ષા માટે આધારકાર્ડ હોવું ફરજિયાત બનાવાયા બાદ આ મુદત વધારવામાં આવી હતી છતાં અંદાજે ૩૦૦થી ૪૦૦ વિદ્યાર્થી કોઇ કારણસર પરીક્ષા ફોર્મ ભરવામાં બાકી રહી ગયા હોય તેમના માટે બોર્ડ દ્વારા ફરી એક વાર મુદત વધારવામાં આવી છે. ૨૬ ડિસેમ્બરથી ૧૩ જાન્યુઆરી સુધી ધોરણ ૧૨ સામાન્ય પ્રવાહ અને ધો. ૧૦ના વિદ્યાર્થીઓ બોર્ડની ગાંધીનગરની કચેરીએ રૂ. ૧૦૦૦ પેનલ્ટી અને રૂ. ૩૦૦ લેટ ફી સાથે ફોર્મ ભરી શકશે, પરંતુ છેલ્લે આ સમયગાળા દરમિયાન ફોર્મ ભરનાર તમામ વિદ્યાર્થી કે જેઓ રાજ્યોમાં કોઇ પણ સ્થળે રહેતા હશે તેઓએ પરીક્ષા આપવા ગાંધીનગર કે અમદાવાદ આવવું પડશે.